# Referat, møte i fagråd for utstillinger og arrangement 19. januar

Kl. 10.30-12 på Idunn

|  |  |
| --- | --- |
| Til:   | Fagråd for utstillinger og arrangement (Bernt, Ingrid, Lise Mariann, Tove)  |
| Kopi til:  |    |
| Fra:  | Formidlingssjef  |

***Saker til orientering:***

**Utstilling om Magnus Lagabøtes landslov:**

Biblioteket/Middelaldersenteret har meldt tilbake at de ikke har mulighet til å ha utstilling hos oss etter å ha vurdert kostnadene ved det.

Saker til drøfting**:**

**FFUA 01/24: Sea Ivories**

Oppdatering fra formidlingssjef etter møter med vitenskapelig ansvarlig, Nidarosdomens restaureringsarbeider og innlånsutvalget.

Fagrådet ser at vi må ha et norsk navn på utstillinga, og ønsker å se det i sammenheng med arbeidet med språkpolicy. Vi følger opp på neste fagrådsmøte.

Ledermøtet har godkjent finansiering av prosjektet, og ba om oversikt over timebehov 2024 og 2025.

Fagrådet lagde denne oversikten i møtet:

**Prosjektgruppe**

|  |  |  |  |  |
| --- | --- | --- | --- | --- |
| **Rolle** | **2024** | **Timer** | **2025** | **Timer** |
| Prosjektleder | Tove | 75 | Tove | 100 |
| Vitenskapelig ansvarlig | James | 100 | James | 100 |
| Konservator | NN | 30 | NN | 100 |
| INH | Torkild | 50 | Torkild | 30 |
| INH – arrangement | - | 0 | Glenn | 10 |
| Utstillingsformgiver | Mona Ø. innleid | 20 % mai- | Mona | 20 % t.o.m. mai |
| Montering |   |   | Øylov | 80 |
| Skoletjeneste | Solbjørg | 15 | Lise Mariann | 15 |
| Kommunikasjon | Frid | 15 | Frid | 30 |
| UPS Arrangement | Lise Mariann |  |  | 15 |

Enhetslederne tar meg seg behovet i utarbeidelse av arbeidsplaner.

**FFUA 02/24: Ressursplanlegging**

Vi gikk raskt gjennom planene våre for utstillinger, rom og bemanning, og justerte for at det ikke blir Lagabøte-utstilling hos oss.

Det ligger an til et mindre revisjonsoppdrag rundt myntutstillinga i Sparebankbygget i Søndregate. Tove følger opp.

**FFUA 03/24: Tilbud fra eksterne runde 1 2024**

Fagrådet gikk gjennom to henvendelser i dette møte:

**Tutankhamun**

Vi takker nei til denne utstillingen, med basis i at vi ikke har ledige lokaler i 2024, at det er en replikabasert utstilling og fordi den ikke har koplinger til Vitenskapsmuseets samlinger eller forskningsområder. Vi ser heller ikke at vi har kapasitet til å ta på oss mer i 2024.

**Internatbarna – Alltid en fremmed**

Vi takker nei til denne utstillingen, med basis i at vi ikke har ledige lokaler i 2024, og at utstillingen vil kreve omarbeiding til sørsamisk hvis den skal vises på Vitenskapsmuseet. Vi ser heller ikke at vi har kapasitet til å ta på oss mer i 2024.

**Eventuelt**

* Har vi stipendiater som kan være aktuelle å bruke i Skoletjenesten? Enhetslederne tar med seg ideen.
* Fra instituttlederne: Pga arbeidsplan-arbeid må Neandertalerne-prosjektet bestille timer fra enhetene seinest ved utgangen av arbeidsdagen 19. Januar.
* Ros til sampublisering museets hovedkonto og Ringve botaniskes facebookkonto.

**Neste møte**

Tirsdag 27. februar kl. 14-15.45.